open-index/open-wikipedia-markdown huggingface dataset:
Bell 205/UH-1H Huey II

Поради зголемени потреби за таков хеликоптер во светот, компанијата Bell Helicopter Textron ја започнала модернизацијата на својот докажан хеликоптер UH-1H. Дизајнирањето и тестирањето на хеликоптерот се извршени од 1991 до 1996 година. Крајниот резултат на модернизацијата бил хеликоптерот со зголемени перформанси и сигурност, а воедно намалени оперативните трошоци кај хеликотперот, односно хеликоптер кој може да ги задоволи барањата на воените организации за 21 век. Испораката на првиот хеликоптер била во 1998 година и досега се испорачани над 35 хеликоптери во Колумбија и на Филипините. Се прават обиди хеликоптерот да се набави и за потребите на македонските безбедносни сили.

Категорија:Хеликоптери
Категорија:Повеќенаменски хеликоптери
Талара

**Талара** () е град во Перу, во регионот Пиура. Градот е пристаништен град на бреговите на Тихиот Океан и има население од околу 103,200 жители. За време на Втората светска војна, САД имале база во градот, најмногу поради нафтените резерви и производството на гориво во градот. Талара е најзападен град на копнена Јужна Америка.

## Поврзано
* Перу
* Градови во Перу
* Регион Пиура

## Надворешни врски
*Општина Талара
*Талара 

Категорија:Градови во Перу
Мехмет Али Шахин

**Мехмет Али Шахин** (роден на  во Карабук) е турски политичар и актуелен Претседател на Собранието на Турција.

Тој бил член на парламентот во три мандати, избран од страна на владејачката Партија на правдата и развојот. Претходно ја извршувал функцијата заменик-премиер, министер за правда и министер на спортот. Претходно тој бил градоначалник на Фатих.

По професија, Шахин е адвокат, дипломиран правник на Истанбулскиот универзитет.

Оженет е и има четири деца.

## Наводи

Категорија:Живи луѓе
Категорија:Истанбулски универзитет
Категорија:Турски правници
Категорија:Турски министри
Категорија:Турски политичари
Гулдал Акшит

**Гулдал Акшит** (родена на  во Малатија - 2021) е турски политичар и претседател на парламентарната комисија за еднакви права на мажите и жените.

Претходно таа била Министер за култура и туризам во кабинетот на Абдула Гул и во првиот кабинет на Реџеп Таип Ердоган.

## Наводи

Категорија:Турски министри
Категорија:Истанбулски универзитет
Категорија:Турски политичари
Категорија:Починати во 2021 година
Веџди Гонул

**Веџди Гонул** (роден на  во Ерзиџан) е турски политичар.

Ѓунул завршил политички науки на Анкарскиот универзитет, а по ова магистрирал во САД. Во текот нс 1960 започнал да работи во министерството за внатрешни работи. Во 1976 година станал градоначалник на Коџаели, а во 1977 директор на секторот Сигурност. Во периодот од 1988-1991 работел како заменик-министер за внатрешни работи, а на 8 мај 1991 година бил избран за Претседател на собранието. 
 
Во 2002 година станал министер за одбрана., која функција ја извршувал до 2011 година.

## Наводи

Категорија:Живи луѓе
Категорија:Министри за одбрана на Турција
Категорија:Турски политичари
Нимет Баш

**Нимет Баш** (родена на  во Караман) е турски политичар и член на парламентарната комисија за еднакви права на мажите и жените од страна на Партијата за развојот и правдата.

На таа функција била поставена од 2003 година. На 1 мај 2009 година станала Министер за образование, која функција ја извршувала до 2011 година.

## Наводи

Категорија:Живи луѓе
Категорија:Турски политичари
Џемил Чичек

**Џемил Чичек** (роден на  во Јозгат) е турски политичар, поранешен заменик-премиер на Турција од Партијата на правдата и развојот и моментален Претседател на турското собрание. Освен ова, во текот на својата политичка кариера тој бил Министер за правда и потпарол на владата.

Дипломирал на Правниот факултет на Истанбулскиот универзитет и се приклучил кон централно-десничарската АНАП во 1983 година. Тој станал пратеник, а во доцните 1980-ти и министер задолжен за "семејствата". Во оваа улога тој станал познат по своите конзервативни ставови за прашањата околу сексот и бракот. Тој подоцна станал министер за енергија и природни ресурси, но бил избркан од АНАП во 1997 година, по која тој се приклучил на исламската партија Фазилет која подоцна се споила кон АКП.

Тој беше министер за правда во првата влада на АКП (2003-2007). За време на неговото министерство, тој морал да се справи со ситуации, вклучувајќи ги:

* бомбашките напади во Истанбул во 2003 година
* ослободување од затвор на поранешниот пратеник Лејла Зана,
* осудување на голем број на полицајци обвинети за мачење на затворениците.
* обид за самоубиствен бомбашки напад во неговото министерство.

## Наводи

Категорија:Живи луѓе
Категорија:Турски министри
Категорија:Истанбулски универзитет
Категорија:Турски политичари
Грб на Гвајана

**Грбот на [[Гвајана]]** е официјалниот државен грб на оваа јужноамериканска држава. Грбот бил официјално воведен на 25 февруари 1966 година, но кралицата Елизабета II го претставила овој грб на гвајанската јавност на 21 јануари, истата година.

## Опис

Грбот е составен од неколку елементи. Во централниот дел има штит, на кој има приказ на лилјан Викторија, кој е национален цвет во Гвајана, а под лилјанот има три брановидни сини ленти, кои ги симболизираат реките во државата и под нив има приказ на националната птица хоацин. Штитот го држат два јагуара, од кој левиот држи секира, а десниот гранки од шеќерна трска и ориз, кои ги симболизираат шеќерната и оризната индустрија во земјата. Над штитот има приказ на украсен шлем, што е кралска инсигнија, и индијанска традиционална капа, која ги симболизира староседелските народи. Под грбот се наоѓа бела лента со националното гесло, „Еден народ, една нација, една судбина“ или на англиски *„One people, one nation, one destiny“.*

## Поврзано
* Гвајана
* Знаме на Гвајана

Категорија:Национални симболи на Гвајана
Гвајана
Џовани Батиста Ходиерна

мини|десно|Џовани Батиста Ходиерна 
**Џовани Батиста Ходиерна** или **Одиерна** (итал. *Giovanni Battista Hodierna* или *Odierna*, Рагуза, 13 април 1597 - Палма ди Монтекјаро, 6 август 1660) бил италијански астроном кој работел на дворот на Војводата од Монтекјаро. Составил каталог со околу 40 записи, вклучувајќи 19 вистински и потврдливи магливи објекти што би можеле да се помешаат со комети. Ова дело датира пред славниот Месјеов каталог, но немало некое влијание. Месје најверојатно не бил запознаен со него.

Ходиерна е роден во Рагуза (Сицилија), а починал во Палма ди Монтекјаро, исто така во Сицилија.

## Наводи

## Поврзано
* Шарл Месје

## Надворешни врски
* Џовани Батиста Ходиерна  - SEDS 
* Придонесот на Ходиерна за астрономијата  - SEDS 

Категорија:Родени во 1597 година
Категорија:Починати во 1660 година
Категорија:Италијански астрономи
Грб на Парагвај

**Грбот на [[Парагвај]]** е официјалниот грб на оваа јужноамериканска држава. Овој грб датира од 1823 година, од времето на владеењето на Хосе Гаспар Родригес де Франсија со државата. Овој грб е еден од ретките во светот каде позадината и лицето се различни. Лицето се нарекува *државен грб*, додека позадината се нарекува *национален грб*. Лицето и позадината се мешаат во зависно од изворот.

## Историја
Грбот бил усвоен како грб на Парагвај на 30 септември 1812 година од страна на Врховниот совет на Парагвај, но нема запис за тоа како изгледал. Така, во 1823 година Франсија го објавил првиот приказ на грбот кој се користел до 1842. Краток период, односно во 1828 година се користела поразлична верзија. Грбот за првпат бил назначен за симбол на Парагвај на 25 ноември 1842, но пак не бил даден опис за точниот изглед. Така денес има повеќе верзии на грбот.

## Опис
Предната страна или лицето е составена од бел диск на кој има приказ на златен лав седечка позиција. Лавот држи стап на кој има фригиска капа. Над лавот и капата има црвена лента во полукруг на која со златни букви е испишано „мир и правда“ или на шпански „Paz y Justicia“. Капата симболизира мир.

Позадината е составена бел диск на кој има црвен диск со бел центар. На црвениот диск е испишано името на државата, додека во средишниот дел има венец од палма и маслиново гранче во зелена боја. Во средината на венецот има мал син диск на кој има приказ на златна петокрака.

## Поврзано
* Парагвај
* Знаме на Парагвај

Категорија:Национални симболи на Парагвај
Парагвај
Албатрос

**Албатрос** e птица што живее во субполарните води на Антарктикот, иако може да се сретне и во умерените, па и во тропските мориња.

## Опис
Неговото тело е покриено со бели пердуви, а со сивкасти пердуви на главата и вратот. Долгата горна површина на долгите и меки крилја, како и на кусата опашка, е темнокафеава, речиси црна. Преку очите, кон назад, има тенка темна линија. Возрасните птици имаат розово-жолт клун. Долната страна од крилјата исто така е темнa на рабовите.

Младите птици имаат сива боја на главата и вратот, и темен клун. На кратките нозе, помеѓу прстите имаат тенка кожичка што им помага при пливањето.

Телото на албатросот е долго околу еден метар, а распонот на крилјата достигнува два и пол метри. Најголемиот албатрос, *албатросот скитник* има распон на крилјата од три и пол метри. Тежината му се движи меѓу 8 и 12 кг. Тој е еден од најдобрите летачи на океанот, кој најголемиот дел од животот го поминува летајќи над студените субполарни океани на јужната полутопка. Понекогаш долетува и до европските брегови.

## Исхрана
Се храни со морски риби и мекотелни животни.

## Размножување
Се гнезди на пусти острови во големи колонии, каде во неугледни гнезда одгледува само едно младо. На копното доаѓа само кога се гнезди. Целиот живот го поминува со иста женка.

Просечниот животен век на еден албатрос е 80-85 години. Кога еднаш ќе го напуштат гнездото можат во него да не се вратат и по 7 до 10 години.

## Албатросот како тема во уметноста и во популарната култура
* „Албатрос“ — песна на францускиот поет Шарл Бодлер.
* „Албатрос“ (англиски: *Albatross*) — песна на британската рок-група ПИЛ (*Public Image Ltd.*) од 1979 година.

## Надворешни врски
*Save the Albatross, кампања за спасување на албатросите 
*Видео снимки за албатросот 

## Наводи


Категорија:Птици
Грб на Уругвај

**Грбот на [[Уругвај]]** е официјалниот грб на оваа јужноамериканска држава. Грбот е усвоен на 19 март 1829 година.

## Опис

Грбот е составен од три големи елементи. Во централниот дел има овален штит кој е поделен на четири дела, од кои горниот лев и долниот десен се во сина боја, а останатите во бела боја. Во горниот лев дел има златна терезија, која е симбол на правда и еднаквост. До овој дел е белиот горен, на која е прикажан Брдото во Монтевидео со тврдината, што симболизира сила. 

Долниот лев дел има приказ на црн коњ во калоп, што е симбол на слобода. Во последниот дел, долниот десен, има златен вол, што е симбол на изобилство. Позади овалниот штит има Мајско сонце во изгрев што го симболизира издигнувањето на уругвајската нација. Последниот голем елемент е венецот кој е составен од гранче ловор и гранче маслинка и симболизира чест и мир. Гранчињата се споени си сина лента на дното.

## Поврзано
* Уругвај
*Знаме на Уругвај

Категорија:Национални симболи на Уругвај
Уругвај
Грб на Еквадор

**Грбот на [[Еквадор]]** е официјалниот грб на оваа јужноамериканска држава. Грбот е во употреба уште од 1900 година, но истиот се заснова на постара верзија од 1845 година.

## Опис

Грбот е составен од неколку елементи.  Во централниот дел има овален штит во кој има приказ на вулканот Чимборасо, а во подножјето на вулканот има река, која ја претставува реката Гвајас. Планината и реката ги претставуваат убавините на двата големи географски региони на Еквадор, планинскиот и крајбрежниот. Во реката има приказ на брод, кој исто така се нарекува Гвајас. Тој во 1841 година е првиот брод изграден во Гвајагил, кој бил воедно и првиот пароброд изграден на западниот брег на Јужна Америка. Бродот има кадуцеј кој ги симболизира економијата и трговијата. Над планината има златно сонце на сина лента. Од двете страни на сонцето има по два астролошки знака, односно од лева знак за овен и бик, а од десна близнаци и рак. Овие знаци ги претставуваат месеците од март до јули, периодот кога се одвивала револуцијата во Еквадор во 1845.

Позади штитот има четири вкрстени еквадорски знамиња, односно по две од левата и по две од десната страница. Помеѓу предните две и задните две знамиња има венец. Венецот е составен од палма и ловорово гранче, каде венецот ја симболизира победата на републиката, а палмата е симбол на паднатите жртви за време на борбата за слобода. Над штитот има андски кондор кој ги симболизира големината и силата на Еквадор. Под штитот има фасции со секира кои ја симболизираат авторитарноста на власта.

## Останати грбови

## Поврзано
* Еквадор
* Знаме на Еквадор

## Надворешни врски
*Опис на еквадорскиот грб на владиниот портал  (шпански)
*Грб на Еквадор  (шпански)

Категорија:Национални симболи на Еквадор
Еквадор
Грб на Аргентина

**Грбот на [[Аргентина]]** е официјалниот грб на оваа јужноамериканска држава. Во сегашната форма, грбот е составен во 1944 година, но потекнува од печатот на Независното Генерално Собрание на Аргентина од 1813 година. 

## Историја

Се верува дека овој печат многу брзо бил воспоставен со основањето на аргентинскиот декрет на 22 февруари по независноста на Аргентина. Како дел од официјален документ, грбот се појавил на 12 март 1813, каде се тврди дека грбот треба да се користи за извршната аргентинска власт. Наскоро, на 13 април, Националното Собрание издало нови сребрени и златни пари, каде на позадината бил искован аргентинскиот грб и тоа овозможило од печат да стане грб. 

На 27 април грбот бил назначен за национален амблем. Исто така, во документот со кој се назначил грбот за национален се тврди дека истиот не смее да се користи на знаме. Сепак, голем број аргентински покраински грбови и знамиња го имаат грбот.

Денес сè уште не се знае кој го создал аргентинскиот грб, но се претпоставува дека за тоа се одговорни тројца луѓе: Алвеар, Монтеагудо и Виејтес, но се знае дека неколку години претходно претседателот Бернардино Ривадавија побарал од перуанецот Антонио Исидоро Кастро да го направи аргентинскиот грб, но шемите денес не се пронајдени.

## Опис

Грбот е составен од три главни елементи. Во централниот дел има овален штит кој е поделен на два дела, од кој горниот е во сина боја, а долниот дел во бела боја. Боите се симбол на аргентинскиот народ, боите се наоѓаат на аргентинското знаме и тие ги претставуваат небото (сина боја) и Рио де ла Плата (бела боја). Над сината и бела позадина се  наоѓаат две раце во поздравување кои држат стап со фригиска капа на врвот. Рацете го симболизираат единството на различните аргентински покраини, пријателство, мир, унија и братство, стапот симболизира моќ и спремност за одбрана на слободата, а капата симболизира слобода.

Над штитот се наоѓа Мајско сонце во изгрев, кое се наоѓа и на аргентинското знаме. Сонцето го претставува издигнувањето на Аргентина и аргентинската нација. Околу штитот се наоѓа лаворов венец кој симболизира триумф и слава. 

## Останати грбови

Податотека:Emblemalaissez-passer.JPG|Печат на француската група во Националното Собрани од 1793.
Податотека:Sello asamblea soberana - Argentina 1813.png|Печатот на Генералното собрание од 1813.


## Наводи
* *Símbolos Nacionales de la República Argentina* - By Comisión Administradora de la Biblioteca del Congreso de la Nación, Buenos Aires 1997. ISBN 950-691-036-7

## Поврзано
* Аргентина
* Знаме на Аргентина

## Надворешни врски
* Грб на Аргентина 

Категорија:Национални симболи на Аргентина
Аргентина
Кемал Унакитан

**Кемал Унакитан** (роден на  во ) е турски политичар и поранешен Министер на финансии на Турција од Партија на правдата и развојот.

Во негово време како министер за финансии тој претседавал со голем број на средби и конгреси пред сè на Министерството за финансии, и тоа во време кога Турција располагала со голем национален долг и не успевала да ги собере даноците за да се покрие истите. главно поради овие причини, Унакитан овие проблеми се обидел да ги надмине преку продавање на шумско земјиште, зголемување на даноците за гориво и слично.
 
На 7 март 2008, Унакитан од страна на списанието за Банкар бил избран за министер за финансии на годината..

## Наводи

Категорија:Министри за финансии на Турција
Категорија:Турски политичари
Категорија:Починати во 2016 година
Хајати Јазиџи

**Хајати Јазиџи** (роден на  во Чајели) — турски политичар и правник.

Јазиџи завршил право на Истанбулскиот универзитет во текот на 1975 година и служел како судија во неколку градови. Во 1984 година тој се откажал од функцијата за да започне кариера како независен адвокат. Тој е еден од соосновачите на партијата зна правдата и развојот. Во текот на 2007 година тој влегол во парламентот како заменик на Истанбулската провинција, и бил назначен за координацијата меѓу владата и на парламентот.

## Наводи


Категорија:Живи луѓе
Категорија:Турски правници
Категорија:Турски политичари
Аспергеров синдром

**Аспергеров синдром** (анг. *AS* или *AD*) е еден од неколкуте пореметувања од аутистички спектар (анг. *ASD*) кој се одликува со потешкотии во друштвената интеракција и ограничени, стереотипни интереси и активности. Исто така се нарекува и *Аспергерово пореметување* или само *Аспергер*, иако, меѓу клиничките истражувачи нема многу голема согласност за тоа дали треба да се вика синдром или пореметување.

Аспергеровиот синдром се разликува од останатите пореметувања од спектарот на аутизмот по тоа што кај него, воопшто, нема застој во јазичниот и когнитивниот развој. Сепак, во стандардните дијагностички критериуми не е спомната моторичката неспретност и атипичната употреба на јазикот, што се јавува често.

Синдромот го добил името по австрискиот педијатар, Ханс Аспергер, кој во 1944 година ги опишал децата кои очигледно имаат нормална интелигенција, но им недостасува вештина за невербална комуникација, физички се неспретни и не покажуваат емпатија. Педесет години подоцна пореметувањето влегло во меѓународна класификација на болести (анг. *ICD*) и во дијагностички и статистички прирачник за ментални пореметувања (анг. *DSM*), но сепак останале нерешени прашања за неговите аспекти.
На пример постои сомневање околу тоа дали АС се разликува од високо функционалниот аутизам (анг. *HFA*); делумно и поради тие сомневања, неговата зачестеност не е цврсто установена.

## Наводи

## Надворешни врски

Категорија:Психологија
Категорија:Синдроми
Категорија:Аутизам
Категорија:Болести на нервниот систем
Bell 206 JetRanger

Хеликотерот Bell 206 е развиен по конкурсот на Армијата на САД за лесен набљлудувачки хеликоптер. Иако во првиот обид од страна на Армијата на САД хеликоптерот не е прифатен, се продолжува со негово производство, а првите испораки од 40 хеликоптери се направени за Морнарицата на САД, со варијантата ТН-57 Sea Range, наменети за обука на пилотите. Армијата на САД ја променила одлуката и по купени 1,434 набљудувачки хеликоптери ОН-6, во 1969 година го нарачува хеликоптерот Bell 206 во извидувачка варијанта. Хеликоптерот Bell 206 е еден од најпродаваните хеликоптери во светот, а се произведени повеќе од 8,000 парчиња во воена и во цивилна верзија. Во текот на производството на хеликоптерот се изведени многу модификации.

## Вооружување
Митралези странично на вратите, торпеда

## Варијанти

* **Model 206A Jet Ranger** - прва производна верзија, со турбомлазен мотор 250-C18, со сила од 317 кс
* **Model 206B Jet Ranger II** - втора производна верзија, со турбомлазен мотор Allison 250-C20, со сила од 400 кс
* **Model 206B-3 Jet Ranger III** - подобрена верзија со турбомлазен мотор Allison 250-C20
* **Model 206 AS** - чилеанска морнаричка верзија, вооружена со торпеда
* **TH-67 Creek** - верзија од JetRanger III, за основна обука на Армијата на САД, означена и како ТН206
* **TH-57 Sea Ranger** - верзија со 206А стандард, за обука во Морнарицата на САД
* **TH-57B Sea Ranger** - верзија со 206В стандард, за обука во Морнарицата на САД
* **TH-57C Sea Ranger** - верзија со JetRanger III стандард, за обука на Морнарицата на САД


Image:Bell.206a.jetranger.g-bkzi.arp.jpg|206A Jet Ranger, од 1967.
Image:LAPD Bell 206 Jetranger.jpg|Bell 206 JetRanger на полицијата од Лос Анџелес.
Image:Bell 206B Jet Ranger III at Filton Airfield 2006-06-10.jpg|Bell 206B Jet Ranger III кај Филтон аеродромот, Бристол, Англија.


Категорија:Хеликоптери
Категорија:Повеќенаменски хеликоптери
Грб на Чиле

**Грбот на [[Чиле]]** е официјалниот грб на оваа јужноамериканска држава. Грбот датира од 1834 година и бил дизајниран од англискиот артист Чарлс Вуд Тејлор. Актуелниот чилеански грб бил официјално усвоен на 26 јуни 1834 година.

## Опис
Грбот е составен од неколку елементи. Во централниот дел има штит со кафеави граници и истиот е поделен на два хоризонтални дела во горна сина и долна црвена боја. Во средината на штитот има сребрена петокрака. Од левата страна на штитот има јужноандски елен, а од десната страна има кондор кои имаат функција на држачи. Кондорот е најчеста птица на Андите, додека еленот е најредок цицач на територијата на Чиле. Двете животни имаат златни морнарички круни, кои го симболизираат херојството на чилеанската морнарица. Над штитот има три пердуви во сина, бела и црвена боја, симболи кои ги носеле поранешните претседатели на Чиле. Под штитот има кафеав пиедестал на кој има закачено бела лента со геслото: "Por la Razón o la Fuerza" или на македонски „Со причина или со сила“.

## Останати грбови

Податотека:Coat of Arms of Chile (1812-1814).svg|Првиот грб на Чиле.
Податотека:Coat of Arms of Chile (1819-1834).svg|Вториот грб на Чиле.
Податотека:Coat of arms of Chile (1819).jpg|Верзија на вториот грб на Чиле.
Податотека:Coat of arms of Chile (1835).jpg|Верзија на денешниот грб на Чиле.
Податотека:Escudo Chile 1875.jpg|Верзија на денешниот грб на Чиле.


## Поврзано
*Чиле
*Знаме на Чиле

## Надворешни врски
*Галерија на чилеански грбови

Чиле
Категорија:Национални симболи на Чиле
Грб на Панама

**Грбот на [[Панама]]** е официјалниот грб на оваа средноамериканска држава. Грбот на Панама, заедно со знамето, биле официјално усвоени како симболи на државата на 4 јуни 1904 година.

## Опис
Грбот е составен неколку елементи. Во централниот дел се наоѓа штит со златни граници. Штитот е поделен на пет дела, два горни, два долни и еден во средината на штитот. Во средината има приказ на Панамскиот Провлак во зелена боја, симбол на растителноста. Над провлакот има приказ на небото, кое е поделено на два дела. Во десниот дел од небото, кое е сино, има приказ на месечина во изгрев, а од левата сонце во залез со што се симболизира времето кога се објавила независноста на Панама.

Над централниот дел има две полиња, од кои левото е во сребрена боја а десното поле во црвена. На сребреното поле има приказ на прекрстени меч и пушка во закачена позиција што симболизираат напуштање на идејата за војни и граѓански немир. На црвеното поле има приказ на лопата и копач, што симболизираат работа.

Под средишниот дел има уште две полиња, од кои левото поле е во светла сина боја, а десноро во сребрена боја. На синото поле има приказ на рог на богатството, што е симбол на богатството. На сребреното поле има приказ на златно тркало со крилја, што е симбол на напредокот.

Над штитот има приказ на кафеав орел со раширени крилја со главата кон лево и тој е симбол на независноста. Во клунот орелот држи сребрена лента која се беси од лево и десно и на неа е испишано геслото „Pro Mundi Beneficio“ (*За придобивката на светот*). Над самиот орел има распоредено девет златни ѕвезди во полукружна форма кои ги претставуваат покраините на Панама. Сите овие елементи се поставени на четири панамски знамиња, по две од левата и две од десната страна, кои пак се споени на долниот дел од грбот. Нема официјален запис за тоа од кој вид е орелот.

Грбот на Панама не бил променет 37 години, сè до 1941 година, кога биле направени неколку забелешки. Имено, значењето на мечот и пушката било променето во „спремност за одбрана на независноста“ наместо „збогување со граѓанските војни“, како и имало промена на геслото од "Pro Mundi Beneficio " во "Solo Dios sobre Nosotros", но тоа не било прифатено.

## Останати грбови

## Поврзано
*Панама
*Знаме на Панама

 

Панама
Категорија:Национални симболи на Панама
Панама
Селемлиско Езеро

**Селемлиско Езеро** или **Селемлија** — вештачко езеро во непосредна близина на селото Селемли, на крајниот југоисток на Македонија, непосредно до границата со Грција. Езерото било создадено во текот на 1970-тите години за наводнување на околните насади со лозје.

## Потекло на поимот
мини|лево|250п|Езерото со околината
Езерото името го добило по селото Селемли, во чијашто непосредна близина се наоѓа.

## Географија
По својата големина, Селемлиско Езеро спаѓа во групата на мали вештачки езера, при што неговата зафатнина изнесува 840.000 м3 вода. Езерото има издолжен облик и се протега во правец север-југ. Неговата должина изнесува околу 600 метри, додека најголемата ширина изнесува околу 400 метри. Езерото има длабочина од 3 до 10 метри. Основен извор за полнење со вода е мала рекичка која извира во Егејска Македонија, но од неа езерото нема постојан прилив на вода, така што значаен извор се есенските и пролетните дождови. Нивото на водата во езерото е доста променливо, па во некои сушни години опаѓа и за повеќе од 3 метри.

## Риби
Езерото располага со богат рибен фонд и е привлечно место за рекреација на спортските риболовци. Во минатото езерото било испразнувано и порибувано, така што во него денес се среќаваат следните видови риба: крап, караш, сончаница, црвеноперка, љињак, штука, сом и костреш.

## Галерија


Податотека:Викиекспедиција до Бојмија 182.jpg|Поглед на езерото
Податотека:Викиекспедиција до Бојмија 183.jpg|Поглед на езерото


## Поврзано
* Паљурци
* Селемли

## Наводи

## Надворешни врски

Категорија:Езера по азбучен ред
Категорија:Вештачки езера во Македонија
Категорија:Селемли
Категорија:Географија на Богданци
Нога

**Нога** е екстремитет кај живите суштества кој ја носи тежината на телото и помага во одржувањето на положбата и стабилноста на телото при движењето.  
[thumb|250px|Задни нозе на [коњ и волк, и човечки нозе]]
## Опис
Обично овој екстремитет е во пар, а може да има еден или повеќе пара нозе. Според тоа, постои основна поделба на: *бипеди* (кај луѓето, птиците; бипедализам), *квадропеди* или *[[тетраподи]]* (кај цицачите, гуштерите, водоземците), *хексаподи* (инсектите), *[[шкрапли]]те* и *[[стоногалки]]те*.

Нозете кај човекот одговараат на задните екстремитети на останатите копнени ’рбетници.

Како компонента на мебелот, ногата се користи за да се обезбеди поддршка, односно стабилност на корисната површина на шкафови, маси, столови, кревети и слично.

## Градба
thumb|250px|Човечка нога
Ногата кај живите суштества е составена од еден или повеќе коскени или друг вид тврди сегменти, и е обвиткана со мускули, што и овозможува да биде подвижна. Кај многу животни, стапалото е одвоен орган на завршниот (дисталниот) дел од ногата.

### Делови на човечката нога
* Глутеална (карлична) област (regio glutea)
* Предна област на бутот (regio femoris anterior)
* Задна област на бутот (regio femoris posterior)
* Предна област на коленото (regio genu anterior)
* Задна област на коленото (regio genu posterior)
* Предна област на потколеницата (regio cruris anterior)
* Задна област на потколеницата (regio cruris posterior)
* Преден дел на глуждот (regio articulationis talocru - ralis anterior)
* Заден дел на глуждот (regio articulationis talocru - ralis posterior)
* Надворешен дел на глуждот (regio articulationis talocru - ralis lateralis)
* Внатрешен дел на глуждот (regio articulationis talocru - ralis medialis)
* Заден дел на стапалото(regio dorsi pedis)
* Област на стапалото (regio plantae pedis)

## Културни аспекти
Многу луѓе (претежно млади), најчесто жените во многу западни култури, ги бричат или на друг начин ги отстрануваат влакната на нозете. Ваквите постапки сè со цел за одржување на младешкиот изглед и често се сметаат за привлечни во овие култури.

## Нозете како тема во уметноста и во популарната култура
* „Зошто кај луѓето стапалото не е рамно?“ (*За што у људи није табан раван?*) - српска народна приказна.
* „Нога од памук“ - расказ на македонската писателка Оливера Ќорвезироска од 2010 година.
* „Нашиот Скочен Зглоб“ - расказ на македонската писателка Оливера Ќорвезироска од 2010 година.
* „За двете нозе на господинот Когито“ - песна на полскиот поет Збигњев Херберт.
* „Расказот за загубената нога“ - расказ на чешкиот писател Карел Чапек.
* „Протреси нога“ (*Shake a Leg*) — песна на австралиската рок-група АЦ/ДЦ (*AC/DC*) од 1980 година.
* „Нозе“ (*Legs*) — песна на американската рок-група ЗЗ Топ (*ZZ Top*) од 1983 година.
* „Нозе“ (*Legs*) — песна на британската рок-музичарка П. Џ. Харви (*PJ Harvey*) од 1993 година.

## Надворешни врски
* Пронајдена змија со една нога
* Дали стоногалките имаат 100 нозе?  

## Наводи
Крило (појаснување)

**Крило** е термин со кој обично се опишува орган за летање.

Исто така може да се однесува на:
*Крило – во ракометот е играч чија позиција е на страните, долж аут-линијата.
*Крило - позиција во кошарката резервирана за играчи со добар шут и нешто поголема висина.
*Крило - позиција на напаѓач во фудбалот.

Според граматичките правила на македонскиот јазик множинската форма од овој термин означува:
* Крилја - органи за летање кај живите организми што се развиле од предните екстремитети.
* Крила - составни делови од воздухопловни средства или од згради, а се користи и кај спортските термини, општествени движења и сл.

## Наводи


Категорија:Појаснителни страници
Надир

мини|десно|270п|lang=mk|Односот помеѓу зенитот, надирот и двата хоризонта.
**Надир** (од арап. **نظير** = „спротивен“) — место што се наоѓа веднаш под некое место, т.е. под прав агол на рамнината. Бидејќи самата замисла за нешто „под“ нешто друго не е дорбро одредена за научни цели, стручњаците користат построга дефиниција за надирот. Во астрономијата, геофизиката и сродните науки (на пр. метеорологијата), надирот на едно место е дадена точка на месната вертикала што оди во насока на Земјината тежа на тоа место. Спротивен на надирот е зенитот. Надирот, исто така може да се дефинира како замислена точка на небесната сфера спротивно од зенитот; се наоѓа на долната, невидливата половина од небесниот свод.

Надирот се однесува и на надолната геометрија при набљудувањето на еден сателит во орбита, каков што се користи при далечинско испитување на атмосферата и кога космонаутот е свртен кон Земјата кога врши некоја работа во отворена вселена.

Поимот надир ја означува и најниската точка што ја достигнува едно небесно тело додека привидно кружи околу дадена точка на набљудување. Вака може да се опише местоположбата на Сонцето, но ова е технички исправно само за една ширина во даден момент и е применливо само за мали геог. ширини. Велиме дека Сонцето е во надирот на едно место кога е во зенитот на антиподот на тоа место.

## Поврзано
* Зенит
* Небесен координатен систем

## Наводи

Категорија:Небесни координатни системи
Категорија:Арапски зборови
Категорија:Технички чинители во астрологијата
Нов општ каталог

**Нов општ каталог на маглини и ѕвездени јата** ( или **NGC**) — познат астрономски каталог на длабоконебесни тела. Содржи 7.840 објекти, наречени **NGC-објекти** или **Дре(ј)ерови објекти** (по составувачот). Ова е еден од најголемите и најопфатите каталози и ги содржи сите видови на длабоконебесни тела

## Историја
Каталогот е составен во текот на 1880-тите од Ј.Л.Е. Дрејер врз основа на набљудувањата на Вилијам Хершел, неговиот син Џон и други. Дрејер веќе објавил преработено издание на Хершеловиот „Каталог на маглини“, но Кралското астрономско друштво го одбило ова издание и му побарало на Дрејер да состави „Нов општ каталог“. Овој каталог е издаден во 1888 г. Каталогот е подоцна проширен со два Индекс-каталога (IC I во 1896 и IC II во 1905), така додавајќи уште 5.386 објекти. Речиси сите подоцнежни објекти се откриени благодарение на фотографијата.

Објектите на небото на јужната полутопка не се толку темелно опфатени, но Џон Хершел или Џејмс Данлоп подоцна набљудувале многу од нив. NGC содржел многу грешки, кои се подоцна исправени со проектот NGC/IC Project, по делумните обиди на Сулентиќ и Тифт со „Преработен нов општ каталог“ (*Revised New General Catalog*, RNGC) во 1973, и Синот со *NGC2000.0* во 1988.

Каталогот е издаден во делото „Мемоари на Кралското астрономско друштво“ како „Нов општ каталог на маглини и ѕвездени јата - каталогот на покојниот Сер Џон Ф.В. Хершел, Барт., преработен, исправен и проширен“ (Dreyer J. L. E., 1888, *Mem. R. Astron. Soc.*, **49**, 1-237).

## Поврзано
* Список на NGC-објекти
* Индекс-каталог
* Месјеов каталог
* :Категорија:IC-објекти

## Надворешни врски

* NGC каталог - SEDS 
* Проект NGC/IC  

## Наводи

Категорија:Астрономски каталози

Категорија:IC-објекти
Булент Аринч

** Булент Аринч** (роден на  во ) е турски политичар и вицепремиер на Турција.

## Живот и образование

По завршувањето на средното училиште во Маниса, тој се запишал на Анкарскиот универзитет и истиот го завршил во 1970 година. По ова, тој работел како адвокат во Маниса.

Булент Аринч е оженет и има две деца, едното од нив починало во сообраќајна несреќа.

## Политика

Уште во времето на студентските години, Аринч пројавувал интерес кон политиката. Во 1995 година бил кандидат за пратеник на Маниса, од Партијата за благосостојбата.. Тој станал и член на управниот одбор на партијата. По забраната на неговата партија, тој во 1999 година се приклучил кон Fazilet Partisi. Тој бил избран на локалните избори за заменик управител на Маниса. Бил и член на комисијата за надворешни прашања на парламентот.

Но и неговата втора партија била затворена и забранета во 2001 година, па тој заедно со Реџеп Таип Ердоган станал еден од основачите на Партијата на правдата и развојот. Тој бил назначен за претседател на парламентарната група од страна на неговата партија.

На 19 ноември 2002 година, тој бил избран за претседател на Собранието, а од 2009 година ја извршува функцијата вицепремиер на земјата.

## Наводи

Категорија:Живи луѓе
Категорија:Турски министри
Категорија:Турски политичари
Категорија:Вицепремиер на Република Турција
Јајце (појаснување)

Поимот **јајце** може да означува:

*Јајце (зоологија) - почетен облик на развој на ембрионот
*Јајце - град во Република Босна и Херцеговина, каде на 29 ноември 1943 г. се одржало второто заседание на АВНОЈ

Категорија:Појаснителни страници
Грам

**Грам** (ознака: **г**, **g**) е еден илјадити дел (0,001) од главната единица за маса во SI системот - килограм (кг). Всушност, имињата на сите останати единици за маса се изведени токму од името на оваа единица (со претставките според SI системот), иако поради историски причини за основна единица за маса е избран килограмот.
thumb|250px|Капаче од пенкало со тежина од близу еден грам
Малата маса се мери со помали единици од грамот. Оние што најчесто се користат се:
*сантиграм: 1 **сг** = 10-2 гр = 10-5 **кг**
*милиграм: 1 **мг** = 10-3 гр = 10-6 **кг**
*микрограм 1 **μг** = 10-6 гр = 10-9 **кг**

Најчеста примена грамот има при мерењето на масата на производите во готварството, а помалите единици од него најчесто се користат во фармакологијата.

## Примери за маса мерена во грами
* Еден милилитар вода на температура од 4&nbsp;°C има маса од 1 грам.
* Монета од едно евро има маса од 7,5 грама, а еден американски цент (пени) 2,5 гр.

## Наводи

Категорија:Изведени SI-единици
Категорија:Единици за маса
Категорија:СГС-единици
Садула Ергин

** Садула Ергин** (роден на  во ) е турски политичар и актуелен министер за правда на земјата.

Ергин своето основно и средно образование го завршил во родниот град, а по ова се запишал на Анкарскиот универзитет, дипломирајќи право во 1987 година.

По завршувањето на неговата воена служба, тој работел како адвокат во период од пет години. Тој поднел оставка во 1995 година и започнал да работи како самовработен адвокат.

Ергин е еден од основачите и член на Партијата на правдата и развојот (АКП). На 1 мај 2009 година бил избран за министер за правда.

Ергин е оженет, има 4 деца, зборува англиски јазик. Името на неговиот татко Исмет Мехмет и името на неговата мајка е Хатиче

## Наводи

Категорија:Живи луѓе
Категорија:Министри за правда на Турција
Категорија:Турски политичари
Ертугрул Гунај

** Ертугрул Гунај** (роден на  во Орду, Турција) — турски политичар и поранешен министер за култура и туризам.

Ертугрул Гунаје е член на парламентот кој доаѓа од партијата на правдата и развојот.

## Наводи

Категорија:Живи луѓе
Категорија:Министри за култура на Турција
Категорија:Турски политичари
Земјотрес во Сендај (2011)

** Земјотресот во Сендај во 2011 година** e земјотрес со магнитуда од 8,9 до 9,1 степени што го погодил регионот на Сендај, остров Хоншу, Јапонија на 11 март 2011 година, на длабочина од 24,4 километри. Земјотресот предизвикал цунами со големина до десет метри. Цунамито потопило брод со стотина патници и однело патнички воз.

Според првичните медиумски извештаи, бројот на жртвите е околу 400 луѓе, а најмалку 700 се водат како исчезнати, иако се стравува дека вкупниот број ќе биде далеку поголем. Јапонската агенција Кјодо јавувила дека за време на земјотресите и цунамито кое следувало по потресите исчезнале најмалку 88.000 луѓе.

## Наводи

Сендај 2011
Категорија:2011 во Јапонија
Сендај 2011
Категорија:Сендај
Крило

**Крилја** се органи кај птиците (што се развиле од предните екстремитети) или инсектите и служат за летање.
thumb|300px|Птичји крилја
## Анатомија на птичјото крило
Крилото кај птиците се состои од коска на рамото која е долга, шуплива и исполнета со воздух. На неа се надоврзуваат цврстата лакотна и прилично слабата палечна коска, кои заедно ја чинат подлактицата. Потоа следуваат две или најмногу три коски на зглобот и три редуцирани прсти. Кај некои видови птици палецот има нокт кој навистина личи на канџа, но е скриена со пердуви. Веднаш до палецот се наоѓа редуциран втор прст со две членчиња, а до него е сраснатиот трет прст со еден членче.

## Изглед
Крилото претставува двојна лепеза (на сликата означено со буквите "n" и "m") што се шири во лакотниот зглоб и зглобот на метакарпалната коска, чија голема површина ја сочинуваат пердуви за летање, наредени во два реда еден зад друг, а кај коренот се прекриени со неколку редови т.н. *покривни пердуви* (на сликата означено со буквата “о“), така што заедно сочинуваат мазна, непрекината површина.

Птиците кои не ги користат крилјата за летање немаат пердуви за летање. Таков е случајот, на пример, со пингвините кои крилјата ги користат за летање и како кормило, или кај ноевите кои со крилјата само го помагаат одењето или трчањето, а исто така ги користат во ритуални цели (за привлекување на припадници од спротивниот пол). 

## Напомена
Според граматичките правила во македонскиот јазик, именката крило има две изведени форми: *крилја*, што вообичаено се користи за живите организми, и *крила*, што се користи за воздухопловни објекти (авиони, ракети и сл.) или за објекти и предмети изработени од човекот (крила на шкаф, крила на зграда итн.) или пак за општествени движења (пр.: конзервативни крила во партија и сл.) и кај спортски термини (пр.: левите крила на двете екипи).

## Крилјата како тема во уметноста и во популарната култура
Крилјата се јавуваат како тема во бројни дела од уметноста и популарната култура, како:
* „Крилја“ (*Крила*) - песна на српскиот поет Јован Дучиќ.
* „Вингс“ (*Wings*) - англо-американска музичка група, основана во 1971 година од Пол Макартни.
* „Птичји крилја“ (*Bird wings*) - песна на британската група „Фјучер соунд оф Лондон“ (*The Future Sound of London*) од 1994 година.
* „Крилја“ (*Wings*) - американски филм од 1927 година.

## Поврзано
Распон на крилја

## Наводи


Категорија:Птици
Категорија:Анатомија на птиците
Роберт Алт

**Роберт Алт** (роден на 2 јануари 1927) — поранешен швајцарски натпреварувач во боб, кој се натпреварувал во средината на 1950-тите години. Тој освои златен медал во категоријата за четири луѓе на Зимските олимписки игри 1956 во Кортина д'Ампецо.

Алт исто така освои златен медал во категоријата санка за четворица на FIBT светското првенство во Санкт Мориц.

## Наводи
*Bobsleigh four-man Olympic medalists for 1924, 1932-56, and since 1964 
*Bobsleigh four-man world championship medalists since 1930 

Категорија:Швајцарски спортисти
Категорија:Починати во 2017 година
Категорија:Родени во 1927 година
Милиција на Крушевската Република

**Милиција на Крушевската Република** — орган задолѓен за безбедноста и редот во прогласената востаничка република. Таа се состоела од четири милиционерски станици и потстаници, а била во надлежност на Привремената влада, односно под јурисдикција на Христо Ќуркчиев кои бил избран за градоначалник и одговорен за полиција .

## Формирање
### Доброволци
мини|десно|150п|Христо Ќуркчиев, градоначалник и одговорен за милицијата
Милицијата била формирана веднаш по донесувањето на одлуката од страна на владата. Набргу пред грчкото учлиште кое било седиште на владата, пред Христо Ќуркчиев се собрале голем број на доброволци. Отука се јавил проблем бидејќи не можеле да ги примат сите. Најголемиот дел од доброволците биле од влашките мала на Крушево. Затоа било донесено компромисно решение, на помладите им било препорачано да стапат во IX Четнички одред под команда на потпоручникот Тодор Христов, а од другиот дел била формирана градската милиција.

### Началници
За началници на милицијата биле поставени:

:Коле Чкарна
:Гушу Јота
:Љаску Пренда
:Гушу Абаџија
:Тега Бурек
:Ванчу Моцан
:Гаги Качујан
:Кола Бојаџија
:Тома Чолаку
:Лаќу Кушора
:Коста Фетаџока

## Воружување и организација
Поради недостаток од пушки, целата милиција не била вооружена со ова оружје, затоа дел од милиционерите биле снабдени со револвери и стапови. Милицијата била поделена на 18 групи од по осум до десет души на чело со посочените началници.

## Наводи

## Литература
**Историја на Македонскиот народ, Просветно дело, Скопје, 1972*

Категорија:Крушевска Република
Список на соѕвездија

Низ историјата, секој народ имал свои соѕвездија, митологија. На овој список асе наведени 88-те соѕзведија што ги признава современата астрономија, кои поточно не се ѕвездени шеми, туку всушност подрачја на небесната сфера).

Основоположници на денешните меѓународни називи на северните соѕвездија се Вавилонците и Старите Грци (според записите на Птоломеј). Исцртувајќи го јужното небо, европските и американските астрономи предлагале имиња новите соѕвездија како и други називи што би ги пополниле празнините помеѓу старите. Не сите предлози биле прифатени, но до решение се дошло во 1922 г. кога Меѓународниот астрономски сојуз (IAU) усвоила современ список од 88 соѕвездија. По ова, белгискиот астроном Ежен Жозеф Делпорт на секое соѕвездие му исцртал точни граници, така што секоја една точка на небото припаѓа на само едно соѕвездие.

На табелава е дадено македонското име на секое соѕвездие, проследено од латинското, неговиот генитивен облик, кратенките во меѓународна употреба, на која полутопка припаѓа соѕвездието, координати за полна видливост и најсјајната ѕвезда од секое соѕвездие.

Ознаки за полутопките: Ј = јужна, С = северна, СЈ и ЈС = соѕвездието има средиште некаде во небесниот екватор, Сј и Јс = соѕвездието има само мал дел во полутопката означена со мала буква.

## Поранешни соѕвездија

Дел од некогашните соѕвездија денес не се признаени од Меѓународниот астрономски сојуз, но може да се сретнат во постари ѕвездени карти и други прирачни материјали. Најпознат ваков пример е соѕвездието Бродот Арго (Argo Navis), едно од 48-те Птоломееви соѕвездија.

## Астеризми

Во минатото, покрај соѕвездијата постоеле и други ѕвездени шеми кои се нарекуваат „астеризми“. Примери за астеризми се Голема Кола и Северниот Крст.

Некои стари астеризми како Береникина Коса, Змија и делови од Бродот Арго денес се признаени како соѕвездија.

## Поврзано

* Список на соѕвездија по површина
* Список на ѕвезди по соѕвездие
* Списоци на ѕвезди

## Наводи

## Користена литература
* Eugène Delporte: *Délimitation scientifique des constellations, tables et cartes.* IAU. Cambridge University Press, Cambridge 1930.
* Eckhard Slawik / Uwe Reichert: *Atlas der Sternbilder.* Spektrum, Heidelberg 2004. ISBN 3-8274-0268-9
* Ian Ridpath: *Die großen Sternbilder.* Patmos, Düsseldorf 2004,. ISBN 3-491-69112-5 (англиско издание „Star Tales“ http://www.ianridpath.com/startales/contents.htm)
* Hermann-Michael Hahn, Gerhard Weiland: *Der neue Kosmos Himmelsführer.* Franckh, Stuttgart 1998. ISBN 3-440-07485-4.
* John Sanford: *Der neue Kosmos-Sternatlas.* Franckh, Stuttgart 1990. ISBN 3-440-06087-X.

## Надворешни врски
* Астроучилница: Соѕвездија  - Скопско астрономско друштво 

*Список
Ед О‘Брајан

**Едвард Џон О‘Брајан** (роден на 15 април 1968) е англиски музичар, песнописец и еден од трите гитаристи за групата Radiohead која свири алтернативен рок. Тој е исто така одговорен за помошните вокали за време на концертите во живо и на многу песни од албумите на групата (понекогаш заедно со тапанарот Фил Селвеј). Дополнително има свирено гитара и за проектот 7 Worlds Collide.

Наведувајќи ја неговата работа со Radiohead, повеќе списоци и анкети го имаат изгласано Ед О‘Брајан како еден од најголемите гитаристи на модерната ера.

## Наводи

## Надворешни врски
* StringsReunited.com  : Вклучува редовен блог од Plank, техничарот за снимање и живи свирки на Radiohead, давајќи технички информации. 

Категорија:Англиски рок-гитаристи
Категорија:Живи луѓе
Категорија:Членови на Radiohead
Категорија:Родени во 1968 година
Категорија:Добитници на наградата „Ајвор Новело“
Колин Гринвуд

**Колин Чарлс Гринвуд** (роден на 26 јуни 1969) е англиски музичар и композитор, најдобро познат како басистот на групата Radiohead која свири алтернативен рок. Освен бас, Корлин свири и на клавијатура, синтисајзери и работи на семплирањето и на електронската страна од Radiohead.

Колин е забележан како „миротворецот“ и „главниот дипломат“ на групата. Тој е постариот брат на помладиот член од групата, Џони Гринвуд.

## Наводи

## Надворешни врски
* Talk in Maths: A Not Even Remotely Official RADIOHEAD FAQ  
* Како да бидете како Колин Гринвуд - во 10 лесни чекори 
* Вести од Колин Гринвуд  

Категорија:Англиски рок-басисти
Категорија:Живи луѓе
Категорија:Членови на Radiohead
Категорија:Апсолвенти на Кембричкиот универзитет
Категорија:Родени во 1969 година
Категорија:Добитници на наградата „Ајвор Новело“
Грб на Колумбија

**Грбот на [[Колумбија]]** е официјалниот грб на оваа јужноамериканска држава. Грбот е усвоен на 9 мај 1843 година.

## Опис
Грбот е составен од неколку елементи, по принципот на поголемиот број јужноамерикански грбови.

Централен елемент на грбот е штитот кој е поделен на три хоризонтални полиња во сина, бела и сина боја. На горното сино поле има приказ на два рога на богатството во златна боја, а помеѓу нив има приказ на калинка која е симбол на Поткралството Нова Гранада, првичното колонијално име на Колумбија. На белото поле од штитот има приказ на златно копје со фригиска капа на врвот, што претставува симбол на слободата. На долното сино поле има приказ на зелениот Панамски Провлак, која била под управа на Колумбија сè до независноста на Панама. Од двете страни на копното има приказ на Атлантскиот Океан и Тихиот Океан со по еден брод. Бродовите ја симболизираат трговијата на Колумбија со светот и економскиот пораст. Како држачи на штитот се поставени четири колумбиски знамиња, по две од левата и две од десната страна. Над штитот се наоѓа приказ на кафеав андски кондор, честа птица на Андите и тој симболизира слобода. Кондорот во клунот држи венец од маслинови гранчиња на кој е закачен штитот. Под кондорот се наоѓа златна лента во националното гесло „Слобода и ред“ (*„Libertad y Orden“*).

## Критики
Во Колумбија денес постојат голем број критики за сегашниот државен грб, кои тврдат дека грбот е стар и не ја следи фактичката состојба во земјата. Имено, според критиките, кондорот во Колумбија не е веќе честа птица, туку спаѓа во групата на загрозени животни. Покрај тоа, се тврди дека кондорот е веќе национална птица на Еквадор, Боливија, Чиле и Аргентина. Исто така, се тврди дека калинката не е од Колумбија, туку е средоземно овошје и капата е од грчко/фригиско потекло, а не колумбиско. Покрај сето ова се предлага да се избрише и Панамскиот Провлак.

## Поврзано
* Колумбија
* Знаме на Колумбија

Колумбија
Категорија:Национални симболи на Колумбија